บร๊ะเจ้า! ผู้ถือหุ้นใหญ่ CCN 4 ราย พร้อมใจกันทิ้งหุ้นรวมกว่า 50%
ผู้สื่อข่าวรายงานว่า  ตลาดหลักทรัพย์แห่งประเทศไทย (ตลท. …
23 มี.ค. 2560

ผู้สื่อข่าวรายงานว่า  ตลาดหลักทรัพย์แห่งประเทศไทย (ตลท.) รายงานการจำหน่ายหุ้นของบริษัท ซีซีเอ็น-เทค จำกัด (มหาชน) หรือ CCN เมื่อวันที่ 20 มี.ค.60 จากผู้ถือหุ้นใหญ่ทั้งหมด 4 ราย คิดเป็นสัดส่วนทั้งหมด 50% โดย นาย ดุลภาค เพ่งพันธ์พัฒน์ จำหน่ายหุ้นทั้งหมดคิดเป็น 14% จำนวนหลักทรัพย์ภายหลังการจำหน่ายคิดเป็น  0.0% ของสิทธิออกเสียงทั้งหมดของกิจการ
อีกทั้งรายงานการจำหน่ายโดย นาย อภิสิทธิ์ หงส์ลาวัณย์ จำหน่ายหุ้นทั้งหมดคิดเป็น 10.21% จำนวนหลักทรัพย์ภายหลังการจำหน่ายคิดเป็น 2.42%  และรายงานการจำหน่ายหุ้นโดยนาย วิรัตน์ อนุรักษ์พุฒิ จำหน่ายหุ้นทั้งหมดคิดเป็น 13.26% จำนวนหลักทรัพย์ภายหลังการจำหน่ายคิดเป็น 4.54%
นอกจากนี้ยังมีรายงานการจำหน่ายหุ้นโดย นาย ระบิล กลั่นสกุล จำหน่ายหุ้นทั้งหมดคิดเป็น 12.53% จำนวนหลักทรัพย์ภายหลังการจำหน่ายคิดเป็น 1.02%
สำหรับโครงสร้างผู้ถือหุ้นอันดับ 1-5 ของ CCN มีดังนี้
(ภาพรวมข้อมูลผู้ถือหุ้น ณ วันที่ 12/05/2559)
อนึ่งการทิ้งหุ้นออกรวม 50% ของผู้ถือหุ้น 4 รายนั้น จะส่งผลให้ทิศทางของบริษัทเริ่มสั่นคลอน เนื่องจากนักลงทุนอาจเกิดความไม่มั่นใจต่อธุรกิจของบริษัทว่าจะเป็นไปในทิศทางไหน จะมีการเปลี่ยนแปลงโครงสร้างธุรกิจและบริษัทอย่างไร ขณะที่เป็นที่น่าจับตาว่ากลุ่มผู้ถือหุ้นที่จะเข้ามาบริหารใหม่นั้นเป็นกลุ่มใด
 